Ehdotus neuvoston asetukseksi (EY) humala-alan yhteisestä markkinajärjestelystä annetun asetuksen (ETY) N:o 1696/71 muuttamisesta /* KOM/99/0302 lopull. - CNS 93/0128 */



Virallinen lehti nro C 089 E , 28/03/2000 s. 0003 - 0003



Ehdotus NEUVOSTON ASETUKSEKSI (EY) humala-alan yhteisestä markkinajärjestelystä annetun asetuksen (ETY) N:o 1696/71 muuttamisesta PERUSTELUT Komissio ehdottaa, että neuvoston hyväksyy ohessa olevan ehdotuksen asetukseksi humala-alan yhteisestä markkinajärjestelystä 26 päivänä heinäkuuta 1971 annetun asetuksen (ETY) N:o 1696/71 muuttamisesta. Ehdotettujen muutoksen tarkoituksena on poistaa asetuksesta ne säännökset, joita ei määräajan päättymisen tai nykyiseen humala-alan yhteiseen markkinajärjestelyyn sisältyvän näkökohdan vuoksi enää sovelleta. Humalaa tuottavilla jäsenvaltioilla ei Itävaltaa lukuun ottamatta ole enää oikeutta tuottajaryhmien perustamisen kannustamiseksi tarkoitettuun tukeen, koska tuen myöntämiselle säädetty kausi on päättynyt. Asetuksen 8 ja 10 artikla sekä 17 artiklan 2 kohta voidaan näin ollen poistaa. Ottaen lisäksi huomioon, että neuvosto on vahvistanut tuottajille myönnettävän tuen viideksi vuodeksi, ei ole enää tarpeen, että komissio antaa joka vuosi - kuten aiemmin, jolloin tuki vahvistettiin vuosittain - neuvostolle kertomuksen humalan tuotannon ja kaupan pitämisen tilanteesta, eli myös 11 artikla voidaan poistaa. Tällä ehdotuksella ei ole vaikutuksia yhteisön talousarvioon. Ehdotus NEUVOSTON ASETUKSEKSI (EY) humala-alan yhteisestä markkinajärjestelystä annetun asetuksen (ETY) N:o 1696/71 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 36 ja 37 artiklan, ottaa huomioon komission ehdotuksen (1), (1) EYVL C ottaa huomioon Euroopan parlamentin lausunnon (2), (2) Lausunto annettu .. sekä katsoo, että (1) tuottajaryhmittymien perustamisen kannustamiseksi tarkoitettua tukijärjestelmää ei enää sovelleta humalaa tuottavissa jäsenvaltioissa lukuun ottamatta Itävaltaa, joka liittymissopimuksensa nojalla saa jatkaa järjestelmän soveltamista 31 päivään joulukuuta 1999; selkeyden vuoksi vaikuttaa aiheelliselta poistaa annetun neuvoston asetuksen (ETY) N:o 1696/71 (3), sellaisena kuin se on viimeksi muutettuna asetuksella (EY) N:o 1554/97 (4), 8 artikla ja säätää väliaikaisesta poikkeuksesta Itävallan osalta, ja (3) EYVL L 175, 4.8.1971, s. 1. (4) EYVL L 208, 2.8.1997, s. 1. (2) neuvosto on vahvistanut humalantuottajille 480 EUR suuruisen kiinteän hehtaarituen vuotta kohden viiden vuoden ajaksi satovuosina 1996(2000; tämän vuoksi ja ottaen huomioon 18 artiklan, jonka mukaan komissio laatii neuvostolle viiden vuoden ajanjakson päätyttyä yhteenvetokertomuksen satovuodesta 2001 alkavaksi ajanjaksoksi myönnettävän tuen vahvistamista varten, komission ei enää tarvitse esittää neuvostolle vuosittain kertomusta humalan tuotanto- ja markkinatilanteesta; mainitun asetuksen 11 artikla voidaan näin ollen poistaa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1696/71 seuraavasti: Poistetaan 8, 10, ja 11 artikla sekä 17 artiklan 2 kohta. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Asetuksen (ETY) N:o 1696/71 8 ja 10 artiklaa sekä 17 artiklan 2 kohtaa sovelletaan kuitenkin Itävallassa 31 päivään joulukuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja >TAULUKON PAIKKA>